Zmena Cenníka služieb Skylink
Prevádzkovateľ česko-slovenskej satelitnej platformy Skylink, spoločnosť M7 Group informuje o zmene Cenníka služieb Skylink pre Slovenskú republiku s účinnosťou od 1. 3. 2020.
1. 3. 2020 vstúpi do platnosti nový Cenník služieb Skylink. Hlavnou zmenou je zrušenie konceptu Servisného poplatku a zavedenie nového plateného balíčka Mini v cene 5,80 €/mesiac (pri úhrade platobnými metódami SIPO alebo Inkaso z účtu), resp. 69,60 €/rok. Programy balíčka Digital už teda nebude možné prijímať bezplatne po úhrade Servisného poplatku. Zostanú však aj naďalej súčasťou všetkých platených balíčkov, pričom najnižším balíčkom bude balíček Mini. Servisný poplatok sa ruší, nebude nutné ho platiť.
Ďalšou zmenou je úprava cien dvoch prémiových balíčkov -nová cena balíčka CS je 6,00 €/mesiac, resp. 72,00 €/rok a nová cena balíčka Film Europe + CS TV je 6,20 €/mesiac, resp. 74,40€/rok.
Ceny ostatných služieb Skylink zostávajú bez zmien.
"K zrušeniu konceptu Servisného poplatku nás priviedli zmeny na slovenskom televíznom trhu, ktoré sa udiali v posledných rokoch. Úprava niektorých cien bola vynútená rastúcimi nákladmi. Zvýšenie ceny sme sa rozhodli doterajším platcom Servisného poplatku vykompenzovať zatraktívnením programovej ponuky. Namiesto balíčka Digital si môžu predplatiť oveľa atraktívnejší balíček Mini za 5,80 € mesačne alebo 69,60 € ročne. Za menej než 6 centov denne tak získajú navyše 15 televíznych programov (AXN, FilmBox Plus, Československo HD, CS Horror, CSFilm, arena sport 1, Sport 5, Viasat Explore, UP NETWORK, CS History, MTVEurope CZ, ducktv, JOJko, Nickelodeon a LEO TV) a taktiež prístup k internetovej službe Skylink Live TV umožňujúci sledovať televíziu až na 4 zariadeniach v celej EÚ vrátane 7 dňového archívu a bohatej videotéky", hovorí Jaromír Glisník, člen predstavenstva M7 Group, S.A.
One response
Reading your article helped me a lot and I agree with you. But I still have some doubts, can you clarify for me? I'll keep an eye out for your answers.